open-index/open-wikipedia-markdown huggingface dataset:
Aeroporto de Almería

O **Aeroporto de Almería** é un aeroporto xestionado por Aena, situado ao leste da cidade de Almería (España), a uns 9 quilómetros do centro. O aeroporto atópase próximo tamén aos principais núcleos turísticos da provincia como son o Parque Natural do Cabo de Gata-Níjar, El Ejido, Mojácar, Almerimar, Roquetas de Mar ou Vera.

En 2009 viaxaron polo aeroporto 791&nbsp;830 pasaxeiros, cun descenso do 22,7% con respecto ás cifras de 2008; e houbo un total de 15&nbsp;391 operacións de aeronaves, un 15,8% menos que o ano anterior. Tamén pasaron polo aeroporto de Almería un total de 16&nbsp;328 toneladas de carga, ua perda do 23,8% con respecto a 2008.

O Aeroporto Internacional de Almería é o cuarto en importancia de Andalucía. Conta con voos nacionais e internacionais, con destinos como Madrid, Barcelona, Melilla, Londres, Bruxelas e cidades alemás, británicas e do ámbito da Unión Europea.

## Aeroliñas e destinos 
## Notas 
## Véxase tamén 
### Ligazóns externas 
* Sitio web en aena-aeropuertos.es
Superhero Movie

***Superhero Movie*** é un filme estadounidense dirixido por Craig Mazin que se estreou no 2008.

## Sinopse 
Parodia dos filmes de superhomes, dende Spider-Man, ata Batman empeza, de novo a cargo dos creadores de *Scary Movie*. Nesta ocasión a historia céntrase en Rick Riker, un rapaz agradábel pero moi zoupón que adquire súper poderes.

## Personaxes 
* Drake Bell como Rick Riker/Dragonfly
* Sara Paxton como Jill Johnson
* Christopher McDonald como Lou Landers/Hourglass
* Leslie Nielsen como Tío Albert
* Kevin Hart como Trey
* Marion Ross como Tía Lucille
* Ryan Hansen como Lance Landers
* Robert Joy como Stephen Hawking
* Brent Spiner como Mendel Stromm
* Jeffrey Tambor como Doutor Whitby
* Tracy Morgan como Profesor X
* Regina Hall como Señora Xavier
* Pamela Anderson como Invisible Woman
* Simon Rex como Human Torch
* Craig Bierko como Lobeto 
* Robert Hays como Blaine Riker
* Nicole Sullivan como Julia Riker
* Sam Cohen como Xove Rick Riker
* Dan Castellaneta como Carlson
* Keith David como Xefe Karlin
* Marisa Lauren como Tormenta
* Miles Fisher como Tom Cruise
* Charlene Tilton como Mrs. Johnson
* Sean Simms como Barry Bonds
* Freddie Pierce como Tony Bennett
* Howard Mungo como Nelson Mandela
* Lil' Kim como Filla de Xavier
* Cameron Ali Sims como Fillo de Xavier
* Marque Richardson como Fillo máis vello de Xavier
* Kurt Fuller como Mr. Thompson

## Véxase tamén
Seselle, A Regueira, Oza-Cesuras

**Seselle** é un lugar da parroquia da Regueira no concello coruñés de Oza-Cesuras na comarca de Betanzos. Tiña 15 habitantes no ano 2010 segundo datos do Instituto Galego de Estatística, dos cales eran 8 homes e 7 mulleres, o que supón unha diminución con relación ao ano 2000 cando tiña 18 habitantes.

## Lugares e parroquias 
### Lugares da parroquia da Regueira 
### Parroquias de Oza-Cesuras
Indiana Jones e a última cruzada

***Indiana Jones e a última cruzada*** (en ) é un filme estadounidense dirixido por Steven Spielberg que se estreou en 1989.

## Sinopse 
Nesta terceira entrega, o pai de Indiana Jones (Harrison Ford), Henry Jones, tamén arqueólogo (Sean Connery), é secuestrado cando buscaba o Santo Graal. Indiana terá que ir a rescatalo e, de paso, intentar facerse coa prezada reliquia, que tamén ambicionan os nazis.

## Personaxes 
* Harrison Ford como Doutor Indiana Jones
* Sean Connery como Henry Jones, Sr.
* Denholm Elliott como Doutor Marcus Brody
* Alison Doody como Doutora Elsa Schneider
* John Rhys-Davies como Sallah
* Julian Glover como Walter Donovan
* River Phoenix como Indiana Jones (con 13 anos)
* Michael Byrne como Coronel das SS Ernst Vogel
* Kevork Malikyan como Kazim
* Robert Eddison como Cabaleiro do Graal
* Vernon Dobtcheff como Mordomo

## Galardóns e nomeamentos 
* 1989: Oscar: Mellores efectos de son. 3 nomeamentos.

## Notas 
## Véxase tamén 
### Outros artigos 
* Listaxe de filmes baseados na lenda artúrica

### Ligazóns externas 
* Ficha na IMDb 
* Ficha en Filmaffinity
Teen Wolf

***Teen Wolf*** é un filme estadounidense dirixido por Rod Daniel que se estreou en 1985.

## Sinopse 
Un estudante de instituto descobre que é un lobishome. Aínda que nun principio o seu estado lle provoca unha terríbel preocupación, pouco a pouco irá desenvolvendo as súas novas, áxiles e peludas cualidades para ligar coas rapazas e gañar ó baloncesto.

## Personaxes 
* Michael J. Fox como Scott Howard
* James Hampton como Harold Howard
* Susan Ursitti como Lisa "Boof" Marconi
* Jerry Levine como Rupert "Stiles" Stilinski
* Matt Adler como Lewis
* Kidus Henok como Michael (Oficial de policía)
* Lorie Griffin como Pamela Wells
* Jim McKrell como Vicedirector Rusty Thorne
* Mark Arnold como Mick McAllister
* Jay Tarses como Adestrador Bobby Finstock
* Mark Holton como Chubby
* Clare Peck como Miss Hoyt
* Gregory Itzin como Mestra de Inglés
* Doris Hess como Mestra de Ciencias
* Scott Paulin como Kirk Lolley
* Elizabeth Gorcey como Tina
* Melanie Manos como Gina
* Doug Savant como Brad
* Troy Evans como Adestrador dos Dragóns
* Richard Brooks como Lemonade

## Véxase tamén 
### Ligazóns externas 
* Ficha na IMDb 
* Ficha en Filmaffinity
Aqua (satélite)

**Aqua** (do latín *aqua*, que significa auga), tamén denominado **EOS PM-1**, é un satélite artificial da NASA e instrumentación con colaboración internacional. Aqua foi lanzado o 4 de maio de 2002 desde a base Vandenberg da Forza Aérea mediante un foguete Delta II 7920 a unha órbita terrestre.

## Características 
A misión de Aqua consiste en estudar as precipitacións, evaporación e o ciclo da auga da Terra. O satélite é o segundo compoñente principal do Sistema de Observación Terrestre (*Earth Observing System*, EOS) da NASA. Foi precedido polo satélite Terra (lanzado en 1999) e seguido por Aura (lanzado en 2004).

Aqua segue unha órbita heliosincrónica e cruza o ecuador na tarde local. Na súa órbita vai diante do chamado A-train (tren A), un conxunto de satélites de observación terrestre (Aura, CALIPSO, CloudSat e PARASOL) que voa en formación. O satélite usa hidracina como propelente.

## Instrumentación 
Aqua leva seis instrumentos para a observación da auga nas súas distintas formas na superficie e na atmosfera terrestre:

* **AMSR-E** (Advanced Microwave Scanning Radiometer-EOS): mide as propiedades das nubes, a temperatura da superficie mariña, a velocidade do vento en superficie e o fluxo de enerxía radiativo. Proporcionado pola NASDA xaponesa. Deixou de funcionar en outubro de 2011.
* **MODIS** (Moderate Resolution Imaging Spectroradiometer): mide as propiedades das nubes e o fluxo de enerxía radiativo, así como as propiedades dos aerosois, da cobertura do solo e os cambios nos usos da terra. Un instrumento idéntico voa a bordo do satélite Terra.
* **AMSU-A** (Advanced Microwave Sounding Unit): mide a temperatura e humidade da atmosfera.
* **AIRS** (Atmospheric Infrared Sounder): mide a temperatura e humidade da atmosfera, así como as temperaturas da superficie terrestre e mariña.
* **HSB** (Humidity Sounder for Brazil): usa a banda VHF para medir a humidade atmosférica. Proporcionado polo Instituto Nacional de Pesquisas Espaciais do Brasil.
* **CERES** (Clouds and the Earth's Radiant Energy System): mide o fluxo de enerxía radiativa en banda larga.

## Notas 
## Véxase tamén 
### Outros artigos 
*CALIPSO (satélite)
*Aura (satélite)
*PARASOL
*CloudSat
*Terra (satélite artificial)

### Ligazóns externas 
* Páxina de Aqua na NASA
Česká Filharmonie

[dereita|miniatura|O [Rudolfinum, sala de concertos da Orquestra Filharmónica Checa.]]
A **Česká Filharmonie** (en galego **Orquestra Filharmónica Checa**) é a principal e máis célebre orquestra da República Checa. Foi elixida como unha das mellores dez orquestras europeas nunha votación da revista francesa *Le Monde de la Musique*. A súa sede está no Rudolfinum de Praga.

## Historia 
Os precedentes da orquestra hainos que buscar no século XIX, cando a orquestra da Ópera Nacional de Praga comezou a organizar concertos sinfónicos. O primeiro concerto da orquestra co seu actual nome tivo lugar o 4 de xaneiro de 1894, cando ofreceron obras de Antonín Dvořák dirixidas polo propio compositor. A partir de 1901 a Orquestra Filharmónica será totalmente independente da orquestra da ópera.

En 1908, Gustav Mahler dirixiu coa orquestra a estrea mundial da súa *Sinfonía n.º 7*.

Foi co director Václav Talich cando a orquestra acadou recoñecemento internacional pola súa calidade, que se mantivo con batutas posteriores tan prestixiosas como as de Václav Neumann, Karel Ančerl ou Rafael Kubelík. Á parte dos seus directores titulares, tamén foi dirixida por importantes directores convidados, como o especialista en música checa Charles Mackerras.

## Gravacións discográficas 
En 1929 a Orquestra Filharmónica Checa realizou a súa primeira gravación. Foi coa gravación do ciclo de poemas sinfónicos *Má vlast* de Smetana. O director foi o titular da orquestra naquel momento, Václav Talich.

## Directores titulares 
* Eliahu Inbal (2009 - )
* Zdeněk Mácal (2003–2007)
* Vladimir Ashkenazy (1996–2003)
* Gerd Albrecht (1993–1996)
* Jiří Bělohlávek (1990–1992)
* Václav Neumann (1968–1989)
* Karel Ančerl (1950–1968)
* Rafael Kubelík (1942–1948)
* Václav Talich (1933–1941)
* Václav Talich (1919–1931)
* Vilém Zemánek (1903–1918)
* Ludvík Čelanský (1901–1903)

## Notas 
## Véxase tamén 
### Ligazóns externas 
* Sitio web oficial da Česká Filharmonie
* Arquivo František Sláma
The Kooks

**The Kooks** é un banda de música inglesa de indie rock formada en Brighton, no 2001. Formada orixinalmente por Luke Pritchard (vocalista/guitarra), Hugh Harris (guitarra), Paul Garred (batería), e Max Rafferty (baixo), a formación da banda mantívose constante ata 2008, coa marcha de Rafferty. Dan Logan foi o seu substituto temporal, ata que Peter Denton se uniu á banda de forma permanente en outubro de 2008. A comezos de 2010 Pritchard anunciou a saída do batería Paul Garred, debido a un problema do nervio no seu brazo.

## Historia 
Tomaron o nome da canción de David Bowie «Kooks». A banda asinou por Virgin Records xusto despois de que actuara en Brighton. Alcanzaron a lista musical británica co seu primeiro sinxelo "Eddie's gun", chegando á posición #39. O seu álbum de debut *Inside In/Inside Out* lanzado en xaneiro de 2006 xerou 6 sinxelos no Top 40, o que atraeu a atención dos medios gañando un premio da MTV por mellor actuación do Reino Unido e Irlanda e sendo nomeados a un Brit Award polo seu sinxelo "She Moves in Her Own Way".

O seu segundo álbum *Konk* lanzado en 2008 foi directamente a para ao #1 das listas do Reino Unido e venderon 65000 copias na primeira semana. Deste álbum destacan os sinxelos "Always Where I Need To Be", "Shine On" ou "Do You Wanna".

O seu terceiro álbum estreouse en setembro de 2011 co título *Junk of the Heart*, onde deixaron a súa faceta máis rockeira para facer temas máis achegados ó Indie pop. Dentro do álbum, os temas que foron empregados como sinxelos foron "Junk of the heart (Happy)", "Rosie", "How'd You Like That" e "Is it me". O álbum recibiu críticas mixtas por parte da prensa especializada, pedindo unha madurez no seu estilo.

## Discografía 
## Notas 
## Véxase tamén 
### Ligazóns externas 
* Páxina oficial The Kooks
O Navallo, Reboredo, Oza-Cesuras

**O Navallo** é un lugar da parroquia de Reboredo no concello coruñés de Oza-Cesuras na comarca de Betanzos. Non ten habitantes desde hai máis dunha década segundo datos do Instituto Galego de Estatística.

## Toponimia
O topónimo **O Navallo** é un orónimo que procede da voz *, á súa vez do termo prelatino **nava* co sufixo diminutivo latino -, referido a pequeno val ou terreo pantanoso.

## Lugares e parroquias 
### Lugares da parroquia de Reboredo 
### Parroquias de Oza-Cesuras 
## Notas
Abadía de Saint-Martial de Limoges

A **abadía de Saint-Martial** foi un mosteiro da cidade de Limoges (Languedoc), fundado no século IX. Existiu como tal ata a revolución de 1789 e o seu edificio principal foi demolido a principios do século XIX, agás a cripta do século X (redescuberta en 1960) coa tumba do Santo Marcial, primeiro bispo de Limoges, e a de Santo Valeri, un lendario mártir de principios do cristianismo.

Pipino I de Aquitania ao seu retorno ao reino trala expedición ás terras fronteirizas do sur de Septimania (827) e de ser criado en Lión polo seu pai para unha nova campaña contra os sarracenos na mesma zona (que non se puido levar a termo) chegou á abadía de Saint-Martial de Limoges (828).

## Música 
A abadía foi o centro de varios avances na música medieval. Unha parte significativa do canto chan foi transcrito nela, incluído o *St. Yrieix Gradual* de canto gregoriano e raras físgoas do canto galicano. Xunto coas se1quentias compostas alí está *Clangam, filii* de c.850. A Escola de Saint-Martial de Limoges de mísicos inclúe unha parte substancial do repertorio de tropos e versus, así como unha forma antiga de polifonía rítmica aquitana, o primeiro repertorio substancial de polifonía actualmente coñecido.

É un lugar famoso pola súa música relixiosa secular do século XII. Alganhas das primeiras letras coas súas melodías dos trobadores foron tiradas de manuscritos da abadía, actualmente están custodiados na Bibliothèque Nationale.
Jorge D'Alessandro

'''Roberto Jorge D'Alessandro di Ninho''', nado o 28 de xullo de 1949 en Buenos Aires, é un exfutbolista e actual adestrador de fútbol arxentino. Na actualidade adestra o SD Huesca.

## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
McDonnell Douglas MD-11

O **McDonnell Douglas MD-11** é un reactor trimotor de fuselaxe ancha e cunha alcance de media a longa, fabricado por McDonnell Douglas e, posteriormente por, Boeing Commercial Airplanes. Baseado no DC-10, conta cunha fiselaxe máis longa, maior envergadura, ás con winglets e con perfís aerodinámicos refinados, uns estabilizadores horizontais de cola máis pequenos, novos motores e un maior uso de materiais compostos. Dous dos seus motores están montados en góndolas debaixo das ás, e o terceiro está na base do estabilizador vertical. Tamén conta cunha cabina totalmente dixital, que reduce a súa tripulación dos tres do DC-10 a dous no MD-11, ao eliminarse o posto do enxeñeiro de voo.
O Pesco

O topónimo **O Pesco** podemos referirnos a:

;En Galiza
***O Pesco**, lugar da parroquia de Couzadoiro, no concello de Ortigueira;
***O Pesco**, lugar da parroquia da Regueira, no concello de Oza-Cesuras.

## Véxase tamén
### Outros artigos
Vilar de Costoia, Porzomillos, Oza-Cesuras

**Vilar de Costoia** é un lugar da parroquia de Porzomillos no concello coruñés de Oza-Cesuras na comarca de Betanzos. Tiña 166 habitantes no ano 2010 segundo datos do Instituto Galego de Estatística, dos cales eran 85 homes e 81 mulleres, o que supón un aumento con relación ao ano 2000 cando tiña 142 habitantes.
## Toponimia
O topónimo **Vilar de Costoia** ten dous elementos. **Vilar** en orixe nomeaba unha explotación agrícola nos límites dunha vila, ou en terreos que foran ermos ou ganados ao monte, mentres que **Costoia** (derivado do latín ) se refire a un lugar elevado ou atalaia desde onde vixiar o territorio.

## Notas
## Lugares e parroquias 
### Lugares da parroquia de Porzomillos 
### Parroquias de Oza-Cesuras
Fallen

***Fallen*** é un filme estadounidense dirixido por Gregory Hoblit e protagonizado por Denzel Washington, John Goodman e Donald Sutherland, que se estreou en 1998. Estreouse en galego na TVG o 24 de maio de 2009.

## Sinopse 
O detective John Hobbes estaba convencido de que trala execución do asasino en serie Edgar Reese acabaríanse os problemas. Pero cando a xente que coñece comeza a cantar a mesma canción que Reese cantou durante a súa execución, Hobbes decátase de que quizais tralos crimes se atopa o anxo caído Azazel, que foi condenado a vagar pola Terra e toma-los corpos doutras persoas.

## Personaxes 
* Denzel Washington como Detective John Hobbes
* John Goodman como Detective Jonesy
* Donald Sutherland como Tenente Stanton
* Embeth Davidtz como Gretta Milano
* James Gandolfini como Lou
* Elias Koteas como Edgar Reese
* Gabriel Casseus como Art
* Michael J. Pagan como Sam Hobbes
* Robert Joy como Charles Olom

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo
Morris Almond

**Morris Almond**, nado en Dalton (Xeorxia) o 2 de febreiro de 1985, é un xogador americano de baloncesto profesional que actualmente é axente libre.

## Traxectoria 
Almond foi elixido na 25ª posición do Draft da NBA de 2007 polos Utah Jazz. Na súa tempada coma rookie, xogou en 9 partidos cos Jazz, cunha media de 4.3 minutos por partido. Pasou a meirande parte da tempada nos Utah Flash da NBA Development League, equipo ao cal foi asignado. Liderou a D-League en anotación con 25.6 puntos por partido. Nesa tempada, ademais, superou o récord da liga en anotación, ao anotar 53 puntos na vitoria do seu equipo por 103-87 contra os Bakersfield Jam.

O 18 de setembro de 2009, asinou con Orlando Magic. Foi despedido o 21 de outubro de 2009. Xogou tamén para outros dous equipos da NBA D-League, Maine Red Claws e Springfield Armor. Máis tarde fichou polo Real Madrid da Liga ACB. En xullo de 2010 deixou o Real Madrid e asinou polo Scavolini Pesaro da liga italiana.

En xaneiro de 2012, volveu aos Estados Unidos, e asinou cos Maine Red Claws por segunda vez. O 16 de abril de 2012, os Washington Wizards anunciaron a contratación de Almond para o resto da tempada 2011-12.

## Notas 
## Véxase tamén 
### Ligazóns externas 
* NBA.com Perfil en NBA.com
* Official Rice bio
Ducado de Aquitania

O **Ducado de Aquitania** foi unha entidade feudal francesa medieval. A súa extensión correspondía aproximadamente aos territorios que actualmente agrupa a rexión homónima.

O Duque de Aquitania era un dos pares laicos orixinais.

## Historia 
Suponse que foi creado en 675 trala morte de Khilderico II, se ben a súa cronoloxía é confusa antes do ano 877 sendo en ocasións considerado como un reino ou un ducado. Ese ano o **Reino de Aquitania** dividiuse en dous ducados, o de Gascuña e o de Aquitania (que posteriormente pasaría a denominarse de Güiena). Os dous se reunificaron en 1058 aínda que o nome de Güiena seguiuse usando ocasionalmente para identificar so ducado.

Tomou especial importancia en 1204, trala morte da duquesa Aliénor de Aquitania. Ao estar casada co rei Henrique II de Inglaterra, o vasto territorio do ducado (que superaba en extensión aos dominios directos do Rei) pasaron a engrosar as posesións inglesas en chan francés, o que sería decisivo no desenvolvemento da posterior Guerra dos Cen Anos.

## Gobernantes de Aquitania 
### Reis de Aquitania 
#### Casa Carolinxia 
Ata 882, o título estaba baixo a supremacía dos Reis de Francia.

### Duques de Aquitania 
#### Casa de Poitiers 
*Trono baleiro:866-887*

#### Casa de Poitiers 
#### Casa de Auvergne 
#### Casa de Poitiers 
#### Casa de Rouerge 
#### Casa dos Capetos 
#### Casa de Poitiers 
#### Casa dos Capetos 
Lois VII de Francia, casado con Aliénor, repudiouna e esta volveu casar con Henrique II, rei de Inglaterra. Así, o ducado pasou a ser dominio de Inglaterra.

#### Casa de Plantagenet
Ricardo II acabou por nomear ao seu tio, Xoán de Gaunt, o seu herdeiro en Aquitania, que pasou a ser herdada polos descendentes de Xoán.

#### Casa de Lancaster
Toney Douglas

**Toney Bernard Douglas**, nado o 16 de marzo de 1986 en Tampa, Florida, é un xogador de baloncesto profesional estadounidense.

## Traxectoria 
Douglas foi elixido na 29ª posición do Draft da NBA de 2009 polos New York Knicks. Nesa mesma noite, os New York Knicks adquiriron os seus dereitos a cambio dunha elección na segunda rolda do Draft de 2011 e 3 millóns de dólares, e asinou con eles o 9 de xullo de 2009. Durante a tempada 2009-10, Douglas foi o escolta suplente. Conseguiu a mellor anotación da súa carreira o 4 de novembro de 2010 ao anotar 30 puntos na vitoria sobre os Chicago Bulls. O 17 de marzo de 2011, igualou o récord da franquía en lanzamentos de tres anotados nun partido, con 9 triplas.

O 9 de xullo de 2012, Douglas foi traspasado ós Houston Rockets xunto a Josh Harrellson, Jerome Jordan e dúas eleccións da 2ª rolda do Draft de 2014 e 2015 a cambio de Marcus Camby, nun *sign and trade*.

O 20 de febreiro de 2013, Douglas foi traspasado ós Sacramento Kings xunto a Patrick Patterson e Cole Aldrich a cambio de Thomas Robinson, Francisco García e Tyler Honeycutt.

O 18 de xullo de 2013, Douglas asinou cos Golden State Warriors.

O 15 de xaneiro de 2014, completouse un traspaso entre tres equipos, os Warriors, os Boston Celtics e os Miami Heat. Os Warriors mandaron a Douglas ós Heat, e a cambio recibiron a Jordan Crawford e a MarShon Brooks dos Celtics. Os Celtics recibiron a Joel Anthony, unha futura elección protexida do Draft de Philadelphia que fora enviada a Miami nun traspaso anterior, e unha elección da segunda rolda do Draft de 2016 dos Heat.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Fuentes de Invierno

**Fuentes de Invierno** (en asturiano: ''Fontes d'Iviernu'') é unha estación de esquí situada no concello asturiano de Ayer, sobre a Cordilleira Cantábrica (España). Inaugurouse en 2007. Está situada a 68&nbsp;km de Oviedo, 85&nbsp;km de León e Xixón e a 101&nbsp;km de Avilés.

## Descrición 
A estación conta con 3 pistas verdes: Pequeño Laurel, Toneo e La Llana'l Fitu; 3 azuis: Brezales, Entresierras e un pequeno enlace; 6 vermellas: Abedules, Aller, La Hoya, Arandaneras, Llomba e Piornales; e 3 negras: Rebecos, Tubos de Toneo e Entresierras.

Ademais, a estación dispón dun snowpark, unha cafetaría, unha enfermaría, un alugueir ode material (a pé de pistas), unha escola de esquí e snowboard, e un parque infantil para pequenos esquiadores.

A estación aínda non dispón de canóns de neve artificial, aínda que está prevista a súa instalación unha vez se solucione o seu déficit enerxético, para o cal xa se atopa en marcha un proxecto. Fuentes de Invierno é a segunda estación de esquí de Asturias, moi próxima á veciña San Isidro, en León. Xuntas conforman o maior dominio esquiable da Cordilleira Cantábrica.

## Unión con San Isidro 
O 30 de novembro de 2011 anunciouse que se construirán dous remontes para unir a estación de Fuentes de Invierno con San Isidro por dous puntos, ampliando así a superficie esquiable a 42 quilómetros e dando lugar ao sétimo complexo de España en canto a superficie esquiable, superando a estacións como como Astún ou Candanchú.

## Notas 
## Véxase tamén 
### Outros artigos 
* San Isidro
* Valgrande-Pajares

### Ligazóns externas 
* Web oficial da estación 
* Información sobre a estación
Christa Wolf

**Christa Wolf**, nada en Landsberg an der Warthe (daquela en Alemaña, hoxe Polonia) o 18 de marzo de 1929 e finada en Berlín o 1 de decembro de 2011, foi unha novelista, ensaísta e guionista cinematográfica alemá.

## Traxectoria 
Naceu co nome de Christa Ihlenfeld, e foi criada dentro da clase media. Despois da derrota de Alemaña en 1945, mudou cos seus familiares á comunista Alemaña do Leste. Militou no Partido Socialista da RDA. Durante a guerra fría, aínda que se opuxo ao goberno da RDA, mantívose fiel ao marxismo. Opúxose á reunificación alemá. A súa obra reflicte as experiencias que tivo durante a segunda guerra mundial e a súa vida en plena posguerra. Entre as súas novelas pódense mencionar *Der Geteilte Himmel* (1963), *Nachdenken über Christa T.* (1968), severamente criticada na Alemaña Oriental; *Kindheitsmuster* (1976); *Kassandra* (1983), o seu libro máis lido, que vincula o poder nuclear e o patriarcal; *Was bleibt* (1990), que trata sobre a vixilancia do goberno e os seus propios nexos coa policía secreta, e *Medea*, novela que reelabora o mito tráxico grego.

Foi nomeada Doutora Honoris Causa pola Universidade Complutense de Madrid.

Finou o 1 de decembro de 2011 aos 82 anos de idade en Berlín (Alemaña), cidade na que viviu co seu marido.

## Notas
Ácido galacturónico

O **ácido D-galacturónico** é un azucre ácido derivado da D-galactosa por oxidación do grupo OH do seu carbono 6 . É o principal compoñente das pectinas , onde pode encontrarse en forma de ácido poligalacturónico. Presenta un grupo aldehido no carbono 1 (na forma ciclada forma un hemiacetal) e un grupo carboxilo (COOH) no carbono 6 . Outras formas oxidadas da D-galactosa relacionadas son o ácido D-galactónico (cun carboxilo en C1) e o ácido meso-galactárico ou ácido múcico (con dous grupos carboxilos, en C1 e C6). O ácido galacturónico é un ácido urónico ou ácido hexurónico, entre os cales os que se atopan na natureza son o ácido glicurónico, o ácido D-galacturónico, o ácido idurónico e o ácido manurónico.

Nas imaxes móstranse os isómeros alfa e beta do ácido D-galacturónico ciclado na fórmula de Haworth, e a fórmula lineal.

Ficheiro:Alpha-D-Galacturonopyranose.svg|Ácido α-D-galacturónico
Ficheiro:Beta-D-Galacturonopyranose.svg|Ácido β-D-galacturónico
Ficheiro:D-Galacturonsäure Fischer.svg|Ácido D-galacturónico na fórmula lineal de Fischer.

## Notas
## Véxase tamén 
### Outros artigos
* Pectina
* Ácido glicurónico
* Ácido idurónico

### Ligazóns externas
* Site sur la pectine
Aquilino Valencia

**Aquilino Valencia Salgado**, nado en Calvos de Randín en 1960, é un político galego do PSdeG-PSOE.

## Traxectoria 
Traballa como axente forestal. Nas eleccións municipais de 2007 encabezou a candidatura do PSdeG-PSOE á alcaldía de Calvos de Randín e foi elixido alcalde con maioría absoluta. En maio de 2008 catro edís do PPdeG co apoio do edil do exsocialista José Manuel Andrade presentaron unha moción de censura contra el. A moción non chegou a prosperar porque os veciños impediron a entrada dos censurantes ao pleno. Unha reclamación posterior por vía xudicial rematou co pronunciamento do Xulgado ordenando que se repetise o pleno. Finalmente os convocantes decidiron retirala en febreiro de 2011. Nas municipais de 2011 revalidou a alcaldía cunha maioría absoluta aínda máis ampla. En 2015, 2019 e 2023 revalidou novamente a alcaldía con amplas maiorías absolutas. Compatibiliza o cargo de alcalde co seu traballo de axente forestal.

## Notas 
## Véxase tamén 
### Outras páxinas 
* Eleccións municipais en Calvos de Randín

### Ligazóns externas 
* Entrevista en *La Voz de Galicia*
Fraís, Parada, Oza-Cesuras

**Fraís** é un lugar da parroquia de Parada no concello coruñés de Oza-Cesuras na comarca de Betanzos. Tiña 146 habitantes no ano 2010 segundo datos do Instituto Galego de Estatística, dos cales eran 76 homes e 70 mulleres, o que supón un aumento con relación ao ano 2000 cando tiña 110 habitantes.

## Lugares e parroquias 
### Lugares da parroquia de Parada 
### Parroquias de Oza-Cesuras
Fernando Pardo Gómez

**Fernando Pardo Gómez**, nado o 24 de setembro de 1922 en Madrid e finado o 13 de febreiro de 2019, foi un médico, escritor e político galego, que foi senador por Alianza Popular.

## Traxectoria 
De familia de San Cibrao, localidade á que estivo toda a vida vencellado, licenciouse en Medicina na Universidade de Santiago de Compostela a principios da década dos corenta. Mudouse a Madrid, onde traballou na clínica que tiña o médico Gregorio Marañón. En 1951 trasládase a Lugo, cunha consulta privada de medicina do aparato dixestivo e de endocrinoloxía.

Elixido concelleiro en Lugo e posteriormente deputado provincial, nas Xerais de 1982 integrou a candidatura de Alianza Popular ao Senado con Francisco Cacharro Pardo e Julio Ulloa Vence, e saíu elixido. Mantívose durante catro anos na Cámara Alta e despois abandonou a política activa.

Colaborou frecuentemente en xornais como *El Progreso* e *La Voz de Galicia*.

## Obra 
* *La navegación a vela en la Mariña lucense
* *Historia de la Medicina de Lugo y su provincia*
* *Historia de San Ciprián''

## Vida persoal 
Casado, tivo sete fillos.
## Véxase tamén 
### Bibliografía 
* 
### Outros artigos 
* Lista de senadores galegos desde a Transición
### Ligazóns externas 
* Necrolóxica .
*
Manuel Guillermo Varela Flores

**Manuel Guillermo Varela Flores**, nado en Lugo o 25 de xuño de 1950, é un político galego do PSdeG-PSOE.

## Traxectoria 
Licenciado en Dereito e enxeñeiro técnico agrícola, é funcionario do catastro. Nas eleccións locais de 1983 foi elixido concelleiro do PSOE na cidade de Lugo, asento que revalidou en 1987 e en 1991. O posto de concelleiro simultaneouno co asento no Pazo do Hórreo, para o que saíu elixido nas autonómicas de 1985.

Sen deixar o asento de concelleiro, abandonou o posto de parlamentario para saír elixido como deputado no Congreso nas Xerais de 1986, posto que revalidaría en 1989 e 1993. Aos comicios seguintes mudou de Cámara, e foi elixido senador nas Xerais de 1996, ao encabezar a lista do PSdeG-PSOE pola provincia de Lugo. Permaneceu na Cámara Alta unicamente unha lexislatura, e abandonou o escano coa convocatoria electoral do ano 2000. Entre os anos 2005 e 2009 foi Director Xeral de Relacións Parlamentarias na Consellería de Presidencia que encabezaba José Luis Méndez Romeu.

Logo da derrota electoral do PSdeG-PSOE en 2009, en 2010 foi designado conselleiro da Comisión Nacional do Sector Postal.

## Vida persoal 
Estivo casado e ten catro fillos.

## Véxase tamén 
### Outros artigos 
* Lista de deputados galegos no Congreso desde a Transición
* Lista de senadores galegos desde a Transición

### Ligazóns externas 
* Ficha no Congreso dos Deputados
* Ficha no Senado
Derrick Favors

**Derrick Bernard Favors**, nado o 15 de xullo de 1991 en Atlanta, Xeorxia, é un xogador de baloncesto profesional estadounidense que xoga nos Oklahoma City Thunder da National Basketball Association (NBA).

## Traxectoria 
Favors foi elixido na 3ª posición do Draft da NBA de 2010 polos New Jersey Nets. O 23 de febreiro de 2011, Favors foi traspasado con Devin Harris e dúas eleccións de primeira rolda do Draft a cambio de Deron Williams.

O 7 de xullo de 2019, Favors foi traspasado ós New Orleans Pelicans a cambio de dúas eleccións da segunda rolda do Draft.

O 21 de novembro de 2020, Favors asinou cos Utah Jazz un contrato por tres anos.

O 30 de xullo de 2021, Favors foi traspasado xunto a unha futura elección da primeira rolda do Draft ós Oklahoma City Thunder, a cambio dunha elección da segunda rolda do Draft de 2027.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Demencia

Unha **demencia** é un conxunto de patoloxías do sistema nervioso central que producen un déficit, en termos xerais progresivo e irreversible, que condiciona perda de funcións cerebrais superiores (memoria, linguaxe, razoamento etc.) e outras habilidades previamente adquiridas, pero mantendo un nivel de consciencia normal.

## Epidemioloxía 
As demencias son pouco comúns en individuos menores de 50 anos, e nas demencias precoces adoita haber unha ou múltiples alteracións xenéticas predispoñentes ou causantes. A frecuencia aumenta exponencialmente coa idade, chegando ata o 22% en maiores de 85 anos.

## Demencias máis comúns 
A demencia máis frecuente é a enfermidade de Alzheimer, que produce un curso progresivo en anos, con alteracións na memoria, aprendizaxe, linguaxe, recoñecemento e nas etapas finais, alteracións motoras semellantes á enfermidade de Parkinson e mesmo convulsións tónico-clónicas.

Outras demencias frecuentes son:
* Demencia vascular
* Enfermidade de Lewy
* Demencias fronto-temporais
* Hidrocefalia normotensiva
* Hipotiroidismo
* Déficit de vitamina B12
* Sífilis
* Pseudodemencia depresiva

## Diagnóstico 
O diagnóstico da maioría das demencias é clínico, xa que non existen marcadores biolóxicos aptos hoxe en día. As probas neuropsicolóxicas poden ser de axuda. É preciso, non obstante, descartar causas de demencias tratables mediante unha análise de sangue, medición dos niveis de ácido fólico e seroloxía luética. Os probas de neuroimaxe axudan a descartar outras enfermidades do sistema nervioso central, coma a hidrocefalia do adulto.

## Notas 
## Véxase tamén
### Bibliografía 
Harrison, Principios de Medicina Interna. 17ª edición
José Muíño Domínguez

**José Muíño Domínguez**, nado en 1969 en Nantón (Cabana de Bergantiños), é un político galego do PPdeG.

## Traxectoria 
Veterinario de profesión. Nas eleccións municipais de 2003 encabezou a candidatura do PPdeG á alcaldía de Cabana de Bergantiños e foi elixido alcalde con maioría absoluta ó lograr 7 concelleiros. Revalidou a alcaldía en 2007 e 2011 ampliando a maioría absoluta a 8 e 9 concelleiros, respectivamente. No 2015, tralo conflito da mina de Corcoesto no cal se situou a favor da mina a pesar da oposición de numerosos veciños, revalidou de novo a alcaldía con maioría absoluta, se ben sufriu desgaste e baixou a 7 concelleiros. No 2019 e 2023 revalidaría de novo a alcaldía con maioría absoluta conseguindo 8 e 7 edís, respectivamente.

## Notas 
## Véxase tamén 
### Outros artigos 
* Eleccións municipais en Cabana de Bergantiños

### Ligazóns externas 
* Entrevista en *La Voz de Galicia*
Germán Castrillón

**Germán Castrillón Permuy**, nado en 1959, é un expiloto de rallys, empresario e político galego do PPdeG.
## Traxectoria 
Foi piloto de rallys e membro da escudaría Siroco Team Narón, organizadora do Rally Cidade de Narón. Participou no Campionato de Galicia de Rallys, obtendo 38 vitorias e o campionato de pilotos en seis ocasións: 1990, 1992, 1996, 1998, 1999 e 2000. No momento da súa retirada era o piloto máis laureado da historia do certame autonómico, récord que mantivo durante máis de dúas décadas ata que foi superado por Víctor Senra, tanto en títulos como en vitorias en rallys. Tamén participou en probas puntuables para o Campionato de Europa e o Campionato de España coma o Rally da Coruña ou o Rally Príncipe de Asturias.

### Política 
Nas eleccións municipais de 2007 encabezou a candidatura do PPdeG á alcaldía de Cabanas e foi elixido alcalde. Nas municipais de 2011 volveu ser elixido alcalde, agora con maioría absoluta. En 2011 foi inhabilitado para ocupar cargos en organizacións deportivas por organizar o 39º Rally de Ferrol (2008) sen contar co permiso da Federación Galega de Automobilismo. Dimitiu como alcalde en febreiro de 2019 e nas eleccións municipais dese ano encabezou a lista do PP á alcaldía de Narón. Obtivo o 25% dos votos e 6 concelleiros, catro menos que Terra Galega. Dende entón é concelleiro de Narón.

## Notas 
## Véxase tamén 
### Outros artigos 
* Eleccións municipais en Cabanas

### Ligazóns externas 
* Entrevista
Amarigo, Alba, Vilalba

**Amarigo** é un lugar da parroquia de Alba no concello lugués de Vilalba na comarca da Terra Chá. Segundo o IGE, en 2021 tiña dous habitantes (1 home e unha muller), o que supón unha diminución respecto do ano 2015, cando tiña 3 habitantes (1 home e 2 mulleres).

## Lugares e parroquias 
### Lugares de Alba 
### Parroquias de Vilalba 
## Notas 
## Véxase tamén 
### Outros artigos 
*Lugares de Vilalba
Ascender Corporation

**Ascender Corporation** é unha empresa dixital especializada na creación, difusión e venda de fontes, ademais de desenvolvemento de software, situada en Elk Grove Village, Illinois, Estados Unidos.

Foi fundada en 2004.

Firmou contracto con Microsoft na década de 2000 para a explotación das fontes utilizadas nos seus sistemas, como a MS Sans serifa, Georgia e Verdana. En novembro de 2007 anunciou que se asociou ao Open Handset Alliance do proxecto Android, para a creación da fonte Droid.
## Notas 
## Véxase tamén 
### Outros artigos 
* Tipografía
### Ligazóns externas 
* Páxina oficial en Alemaña 
* Microsoft Typography
John Wall

**Johnathan Hildred Wall, Jr.**, nado o 6 de setembro de 1990 en Raleigh, Carolina do Norte, é un xogador de baloncesto profesional estadounidense.

## Traxectoria profesional 
Wall foi elixido na 1ª posición do Draft da NBA de 2010 polos Washington Wizards. Na súa tempada coma rookie, foi elixido MVP do Partido de Rookies do All-Star Weekend de 2011, foi escollido coma Rookie do Mes da Conferencia Leste dende xaneiro ata abril, e rematou 2º na votación para o Rookie do Ano da NBA detrás de Blake Griffin e foi escollido no primeiro equipo de rookies.

O 2 de decembro de 2020, Wall foi traspasado ós Houston Rockets xunto a unha elección da primeira rolda do Draft de 2023, a cambio de Russell Westbrook.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
José María González Barcia

**José María González Barcia**, nado en Burela en 1956, é un político galego do PPdeG.

## Traxectoria 
En 1991 encabezou a candidatura do PPdeG en Cervo e foi o portavoz deste grupo na oposición. Trala segregación de Burela en decembro de 1994 pasou a ser vogal na comisión xestora do novo concello. Formou parte da candidatura do PPdeG en Burela en 1995 e foi elixido concelleiro, asumindo responsabilidades de goberno baixo o mandato do alcalde Manuel Mon Rouco. O PPdeG revalidaría o goberno en 1999 e 2003, polo que continuou formando parte do goberno local. Trala dimisión de Manuel Mon Rouco o 8 de marzo de 2005 foi elixido novo alcalde na súa substitución. 

Nas eleccións municipais de 2007 encabezou a candidatura do PPdeG e perdeu a maioría absoluta, polo que cedeu a alcaldía tras un pacto entre PSdeG e BNG. Nas eleccións municipais de 2011 recuperou a alcaldía tras lograla maioría absoluta. Nas municipais de 2015 volveu perdela alcaldía tras logralo PSdeG-PSOE a vitoria con maioría absoluta.

## Notas 
## Véxase tamén 
### Outros artigos 
* Eleccións municipais en Burela

### Ligazóns externas 
* Entrevista en *El Progreso*
Xosé Luís García

**Xosé Luís García García**, nado nos Ánxeles (Brión) o 26 de setembro de 1953, é un político galego.

## Traxectoria 
Fillo de emigrantes, pasou parte da súa infancia na emigración. É funcionario do Servizo Galego de Saúde en excedencia. Nas primeiras eleccións democráticas encabezou a "Candidatura Galega Independente" á alcaldía de Brión e foi elixido alcalde con maioría simple. Nas seguintes eleccións foi reelixido con amplas maiorías absolutas, manténdose na mesma candidatura ata a súa integración no PSdeG-PSOE en maio do 2006. Foi fundador e presidente da Federación Galega de Concellos Rurais, a cal se integrou na FEGAMP no 1996. 

Nas municipais de 2007 encabezou a candidatura socialista e volveu ser elixido alcalde con maioría absoluta. Nas municipais de 2011 e 2015 volveu revalidala maioría absoluta. Foi elixido deputado provincial en 2007 e 2015. Nas eleccións municipais de 2019 volveu ser escollido alcalde con maioría absoluta. En setembro de 2020 anunciou a súa renuncia á alcaldía e o abandono da vida política por razóns familiares, e foi substituído polo seu número 2 Pablo Lago Sanmartín.

## Notas 
## Véxase tamén 
### Outros artigos 
* Eleccións municipais en Brión

### Ligazóns externas 
* Ficha en galegos.info
* Entrevista en *El Correo Gallego*
Fraís

O topónimo **Fraís** pode referirse a:

;En Galiza
***Fraís**, lugar da parroquia de Cecebre, no concello de Cambre;
***Fraís**, lugar da parroquia de Parada, no concello de Oza-Cesuras.

## Véxase tamén
### Outros artigos
O Outeiro, Parada, Oza-Cesuras

**O Outeiro** é un lugar da parroquia de Parada no concello coruñés de Oza-Cesuras na comarca de Betanzos. Tiña 44 habitantes no ano 2010 segundo datos do Instituto Galego de Estatística, dos cales eran 18 homes e 26 mulleres, o que supón un aumento con relación ao ano 2000 cando tiña 42 habitantes.

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares da parroquia de Parada 
### Parroquias de Oza-Cesuras 
## Notas
Juan Manuel Rey Rey

**Juan Manuel Rey Rey**, nado en Caldas de Reis en 1953, é un político galego do PSdeG-PSOE.

## Traxectoria 
Licenciado en Químicas e profesor. Foi concelleiro do PSdeG-PSOE en Caldas de Reis dende 1995. Foi deputado provincial entre 2003 e 2007. Logo da dimisión de Xosé María Tobío Barreira en decembro de 2006 foi elixido alcalde. Nas eleccións municipais de 2007 encabezou a candidatura do PSdeG-PSOE á alcaldía de Caldas de Reis e foi elixido alcalde por maioría simple. Nas municipais de 2011 foi novamente reelixido por maioría simple, e nas municipais de 2015 logrouno con maioría absoluta. Nas municipais de 2019 volveu ser elixido alcalde, pero nesta ocasión por maioría simple. Nas municipais de 2023 foi reelixido grazas a un pacto de goberno co BNG.

O 23 de decembro de 2024, tras 18 anos no cargo, renunciou á alcaldía e a acta de concelleiro. Subistituíuno o número dous da lista socialista, Jacobo Pérez Gulín.

## Notas 
## Véxase tamén 
### Outras páxinas 
* Eleccións municipais en Caldas de Reis

### Ligazóns externas 
* Entrevista en *Diario de Pontevedra*
Roibeira, Mondoi, Oza-Cesuras

**Roibeira** é un lugar da parroquia de Mondoi no concello coruñés de Oza-Cesuras na comarca de Betanzos. Segundo o Instituto Galego de Estatística en 2010 tiña quince habitantes (seis homes e nove mulleres), tres menos ca en 2000.

## Xeografía
Forma un único núcleo xunto con Roibeira (Brabío, Betanzos, ao outro lado do río Mendo.

## Lugares e parroquias 
### Lugares da parroquia de Oza 
### Parroquias de Oza-Cesuras
Michael Keating

**Michael Keating**, nado o 2 de febreiro de 1950 en Inglaterra, é un escritor e politicólogo escocés que ten desenvolvido estudos sobre Galicia.

## Traxectoria 
Keating naceu no nordeste de Inglaterra, se ben pola súa familia procedía de Escocia, Irlanda e o Canadá, e de feito conserva estas tres nacionalidades. Licenciouse en Politicoloxía na Universidade de Oxford (1971) e doutorouse na Universidade Politécnica de Glasgow en 1975. Como docente comezou traballando en 1975 para a universidade de Essex, en 1976 trasladouse á universidade Politécnica de North Stafordshire, ambas as dúas en Inglaterra, e en 1979 comezou unha década de ensinanza na Universidade de Strathclyde, en Glasgow.

En 1988 marchou ao Canadá, onde traballou na Universidade de Ontario Occidental e unha década máis tarde, en 2000 trasladouse de novo a Europa para conseguir unha praza na Universidade de Aberdeen e dar clase no Instituto Universidade Europea de Firenze, onde chegou a ser o director do departamento de Políticas. En 2010 regresou de novo a Aberdeen. Como profesor visitante, ensinou no Instituto de Estudos Políticos de París, na Universidade de Santiago de Compostela, na Universidade do País Vasco, na Universidade Estatal e Politécnica de Virxinia, no Instituto Nobel ou na Universidade de Grenoble.

Como investigador especializouse na análise dos movementos nacionalistas en Europa, e en especial Escocia, Cataluña, o País Vasco ou Galicia. É membro da Royal Society of Edinburgh e doutor honoris causa pola universidade Católica de Mons (Bélxica).

## Obra 
* *Nations against the State: The New Politics of Nationalism in Quebec, Catalonia and Scotland* (Macmillan, 1996)
* *The political economy of regionalism* (Portland, 1997)
* *Plurinational Democracy: Stateless Nations in a Post-Sovereignty Era* (Oxford University Press, 2001)
* *Minority nationalism and the changing international order* (Oxford University Press, 2001)
* *Culture, institutions, and economic development: a study of eight European regions* (Edward Elgar, 2003)
* *Regions and regionalism in Europe* (Edward Elgar, 2004)
* *The Government of Scotland: Public Policy Making after Devolution* (Edinburgh University Press, 2005),
* *Approaches and Methodologies in the Social Sciences* (Cambridge University Press, 2008), a canda Donatella della Porta.
* *The Independence of Scotland* (Oxford University Press, 2009)

## Notas
Santa Cruz, Mondoi, Oza-Cesuras

**Santa Cruz** é un lugar da parroquia de Mondoi no concello coruñés de Oza-Cesuras na comarca de Betanzos. Segundo o Instituto Galego de Estatística en 2010 tiña 200 habitantes (87 homes e 113 mulleres), dez menos ca en 2000.
## Toponimia 
O topónimo **Santa Cruz** é un haxiotopónimo referido á Vera Cruz e débese á presenza no lugar da igrexa de Santa Cruz de Mondoi.

## Lugares e parroquias 
### Lugares da parroquia de Oza 
### Parroquias de Oza-Cesuras
As Turbelas, Alba, Vilalba

**As Turbelas** é un lugar da parroquia de Alba no concello lugués de Vilalba na comarca da Terra Chá. Segundo o Instituto Galego de Estatística, en 2021 tiña 33 habitantes, dos cales 14 eran homes e 19 eran mulleres.

## Lugares e parroquias 
### Lugares de Alba 
### Parroquias de Vilalba 
## Notas 
## Véxase tamén 
### Outros artigos 
*Lugares de Vilalba
A Igrexa, Cuíña, Oza-Cesuras

**A Igrexa** é un lugar da parroquia de Cuíña no concello coruñés de Oza-Cesuras na comarca de Betanzos. Tiña 3 habitantes no ano 2010 segundo datos do Instituto Galego de Estatística, dos cales eran 1 home e 2 mulleres, o que supón unha diminución con relación ao ano 2000 cando tiña 4 habitantes.

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de Santa María de Cuíña.

## Lugares e parroquias 
### Lugares da parroquia de Cuíña 
### Parroquias de Oza-Cesuras 
## Notas
Azucre ácido

Os **azucres ácidos** son monosacáridos que levan un grupo carboxilo (COOH), que se orixina pola oxidación dalgún dos grupos orixinais OH ou aldehido . Segundo en que parte da molécula se produza esta oxidación distinguimos varios tipos de azucres ácidos.
miniatura|dereita|Ácido glicónico, un ácido aldónico.
miniatura|dereita|Ácido neuramínico, un ácido ulosónico.
[miniatura|dereita|Forma β-D do [ácido glicurónico, un ácido urónico.]]
miniatura|dereita|Ácido tartárico, un ácido aldárico.

## Tipos e exemplos
As principais clases de azucres ácidos son:
* **Ácidos aldónicos**, nos cales o grupo aldehido dunha aldosa foi oxidado formando un grupo carboxilo . Son exemplos de ácidos aldónicos os seguintes:
** Ácido glicérico (3C)
** Ácido xilónico (5C)
** Ácido glicónico (6C)
** Ácido ascórbico (6C, lactona insaturada)
* **Ácidos ulosónicos** (ou cetoaldónicos), nos cales o primeiro grupo hidroxilo dunha 2-cetosa foi oxidado orixinando un alfa-cetoácido . Son exemplos:
** Ácido neuramínico (ácido 5-amino-3,5-didesoxi-D-*glicero*-D-*galacto*-non-2-ulosónico). A forma acetilada é o ácido N-acetilneuramínico, que é un compoñente das membranas celulares.
** Ácido cetodesoxioctulosónico (KDO ou ácido 3-desoxi-D-*mano*-oct-2-ulosónico)
* **Ácidos urónicos**, nos cales o hidroxilo terminal dunha aldosa ou cetosa foi oxidado . Exemplos: 
** Ácido glicurónico (6C)
** Ácido galacturónico (6C)
** Ácido idurónico (6C)
* **Ácidos aldáricos**, nos cales ambos os extremos dunha aldosa están oxidados . Exemplos:
** Ácido tartárico (4C)
** Ácido galactárico (ácido múcico) (6C)
** Ácido D-glicárico (ácido sacárico) (6C)

Outros azucres ácidos son o ácido murámico e o ácido N-acetilmurámico, nos que o grupo COOH non está unido directamente a un carbono do anel do azucre.

Nas imaxes seguintes, as formas lineais dos catro tipos de azucres ácidos mencionados.

Ficheiro:D-Gluconsäure Fischer.svg|O ácido glicónico, un ácido aldónico.
Ficheiro:neuraminic acid miguelferig.png|O ácido neuramínico, un ácido ulosónico.
Ficheiro:D-Galacturonsäure Fischer.svg|O ácido galacturónico é un ácido urónico.
Ficheiro:Structure of Mucic acid.svg|O ácido galactárico ou múcico, un ácido aldárico.

## Notas
## Ligazóns externas
* MeshName - Sugar+Acids http://www.nlm.nih.gov/cgi/mesh/2011/MB_cgi?mode=&term=Sugar+Acids
Byron Mullens

**Byron James "B. J." Mullens**, nado o 14 de febreiro de 1989 en Canal Winchester, Ohio, é un xogador profesional norteamericano de baloncesto que xoga actualmente nos Lakeland Magic da NBA G League.

## Traxectoria profesional 
Mullens foi elixido na 24ª posición do Draft da NBA de 2009 polos Dallas Mavericks. Os seus dereitos foron traspasados aos Oklahoma City Thunder a cambio da 25ª elección, Rodrigue Beaubois e unha futura elección de segunda rolda do Draft.

Durante o lockout da NBA de 2011, Mullens asinou co Panionios BC da liga grega. Porén, deixou o equipo tras un mes en Grecia, dicindo que quería unirse aos seus compañeiros dos Thunder nos seus adestramentos voluntarios.

O 19 de decembro de 2011, Mullens foi traspasado aos Charlotte Bobcats a cambio dunha elección de segunda rolda do Draft de 2013.

O 22 de xullo de 2013, asinou cos Los Angeles Clippers.

O 20 de febreiro de 2014, Mullens foi traspasado ós Philadelphia 76ers a cambio dunha futura elección de segunda rolda do Draft.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com